CELEX: 32010D0684
Language: ro
Date: 2010-11-10 00:00:00
Title: 2010/684/UE: Decizia Comisiei din 10 noiembrie 2010 de modificare a anexei E partea 1 la Directiva 92/65/CEE a Consiliului în ceea ce privește modelul de certificat de sănătate pentru animalele care provin din exploatații [notificată cu numărul C(2010) 7640]  Text cu relevanță pentru SEE

11.11.2010   
            
            
               RO
            
            
               Jurnalul Oficial al Uniunii Europene
            
            
               L 293/62
            
         DECIZIA COMISIEI
   din 10 noiembrie 2010
   de modificare a anexei E partea 1 la Directiva 92/65/CEE a Consiliului în ceea ce privește modelul de certificat de sănătate pentru animalele care provin din exploatații
   [notificată cu numărul C(2010) 7640]
   (Text cu relevanță pentru SEE)
   (2010/684/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare specifice prevăzute în anexa A punctul I la Directiva 90/425/CEE (1), în special articolul 22 primul paragraf,
   întrucât:
   
               (1)
            
            
               Articolul 10 din Directiva 92/65/CEE stabilește cerințele de sănătate animală care reglementează schimburile comerciale cu câini, pisici și dihori domestici.
            
         
               (2)
            
            
               Partea 1 din anexa E la Directiva 92/65/CEE prezintă modelul de certificat de sănătate pentru schimburile comerciale cu animale provenind din exploatații, inclusiv câini, pisici și dihori domestici.
            
         
               (3)
            
            
               Regulamentul (CE) nr. 998/2003 al Parlamentului European și al Consiliului (2) stabilește cerințele de sănătate animală aplicabile circulației necomerciale a animalelor de companie și normele privind controlul acestei circulații. Regulamentul se aplică circulației între statele membre sau din țări terțe a animalelor de companie din speciile enumerate în anexa I la acesta. Câinii, pisicile și dihorii domestici sunt enumerați în părțile A și B din anexa respectivă.
            
         
               (4)
            
            
               Cerințele prevăzute în Regulamentul (CE) nr. 998/2003 diferă, în funcție de locurile între care se desfășoară circulația animalelor de companie, fie între statele membre, fie din țări terțe către statele membre. De asemenea, cerințele pentru circulația de acest tip dinspre țările terțe sunt, de asemenea, diferențiate între țările terțe enumerate în anexa II partea B secțiunea 2 la regulamentul menționat anterior și țările terțe enumerate în anexa respectivă partea C.
            
         
               (5)
            
            
               Pentru a se evita disimularea frauduloasă a circulației comerciale ca circulație necomercială a animalelor de companie în sensul Regulamentului (CE) nr. 998/2003, articolul 12 din regulamentul respectiv prevede ca cerințele și controalele prevăzute în Directiva 92/65/CEE să se aplice circulației de mai mult de cinci animale de companie, în cazul în care animalele sunt introduse în Uniune dintr-o țară terță, alta decât cele enumerate în anexa II partea B secțiunea 2 la respectivul regulament.
            
         
               (6)
            
            
               Pentru a se evita practicile similare și pentru a se asigura o aplicare uniformă a Regulamentului (CE) nr. 998/2003, Regulamentul (UE) nr. 388/2010 al Comisiei din 6 mai 2010 de punere în aplicare a Regulamentului (CE) nr. 998/2003 al Parlamentului European și al Consiliului privind numărul maxim de animale de companie din anumite specii care fac obiectul circulației necomerciale (3) prevede aplicarea acelorași norme în cazul în care mai mult de cinci câini, pisici sau dihori domestici de companie sunt introduși într-un stat membru din alt stat membru sau dintr-o țară terță indicată în anexa II partea B secțiunea 2 la Regulamentul (CE) nr. 998/2003.
            
         
               (7)
            
            
               Certificatul prevăzut în anexa E partea 1 la Directiva 92/65/CEE, astfel cum a fost modificată prin Decizia 2010/270/UE a Comisiei (4) ia în calcul prevederile Regulamentului (UE) nr. 388/2010.
            
         
               (8)
            
            
               Experiența în aplicarea Regulamentului (UE) nr. 388/2010 a arătat că, în anumite cazuri, prevederile respectivului regulament afectează în mod disproporționat circulația populațiilor mici de câini, pisici sau dihori domestici de companie care sunt transportate deseori în scop necomercial în grupuri mai mari de cinci pentru a participa la unele evenimente sportive și spectacole.
            
         
               (9)
            
            
               Pentru astfel de cazuri este oportună introducerea unei perioade de valabilitate a certificatului de sănătate care este mai mare decât perioada de valabilitate a certificatului de sănătate eliberat pentru alte specii pentru care se eliberează certificatul prevăzut în anexa E partea 1 la Directiva 92/65/CEE.
            
         
               (10)
            
            
               Decizia 2004/824/CE a Comisiei din 1 decembrie 2004 de stabilire a unui model de certificat de sănătate pentru circulația necomercială a câinilor, a pisicilor și a dihorilor domestici provenind din țări terțe și care intră în Comunitate (5) dispune faptul că certificatul prevăzut în anexa la decizie este valabil pentru circulația în interiorul Uniunii, pentru o perioadă de patru luni de la data eliberării sau până la data de expirare a vaccinării împotriva rabiei, în funcție de care dintre aceste date este prima.
            
         
               (11)
            
            
               În interesul coerenței legislației Uniunii, este oportun ca perioada de valabilitate a certificatelor pentru câini, pisici sau dihori domestici de companie prevăzute în anexa E partea 1 la Directiva 92/65/CEE să fie identică cu cea stabilită pentru certificatul prevăzut în anexa la Decizia 2004/824/CE.
            
         
               (12)
            
            
               Prin urmare, Directiva 92/65/CEE ar trebui modificată în consecință.
            
         
               (13)
            
            
               Măsurile prevăzute în prezenta decizie sunt conforme cu avizul Comitetul permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Partea 1 din anexa E la Directiva 92/65/CEE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 10 noiembrie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 146, 13.6.2003, p. 1.
   
      (3)  JO L 114, 7.5.2010, p. 3.
   
      (4)  JO L 118, 12.5.2010, p. 56.
   
      (5)  JO L 358, 3.12.2004, p. 12.
   
      ANEXĂ
      
         „Partea 1 –   Certificat de sănătate pentru schimburile comerciale cu animale provenind din exploatații (ungulate, păsări, lagomorfe, câini, pisici și dihori domestici)
         92/65 EI